Beidou M5
Beidou M5 (ķīniešu: 北斗M5; zināms arī kā Beidou DW 15; daļā publikāciju saukts par Beidou M6) bija Ķīnas navigācijas sistēmas Beidou pavadonis. Tas vidējā Zemes orbītā palaists 2012. gada septembrī. 2014. gada oktobrī ar pavadoni zaudēti sakari. Kosmiskais aparāts izgatavots uz DFH-3 platformas un ir apgādāts ar dzinējsistēmu nepieciešamās orbītas sasniegšanai. Beidou M5 tika palaists 2012. gada 18. septembrī 19:10:04 UTC ar nesējraķeti Chang Zheng 3B/E (sērijas numurs Y15) no Sjičanas pavadoņu palaišanas centra. Kopā ar to orbītā tika ievadīts Beidou M2. 2014. gada 21. oktobrī ar Beidou M5 pārtrūka sakari.